На основу члана 32. став 1. тачка 6. Закона о локалној самоуправи (''Службени гласник Републике Србије'', бр.129/07, 83/2014-др.закон, 101/2016 – др. Закон и 47/2018), члана 189. став 2. тачке 5. Закона о основама система образовања и васпитања (Службени гласник РС'', бр.88/2017 27/2018 – др.закон, 10/2019, 27/2018 – др.закон и 6/2020) и члана 40. Статута општине Медвеђа (Службени гласник града Лесковца бр.9/2019), Скупштина општине Медвеђа на седници одржаној 19. маја 2021. године, доноси,

ОДЛУКУ

О ДОПУНИ ОДЛУКЕ О НАКНАДАМА ЗА УЧЕНИКЕ КОЈИ НЕМАЈУ

ОБЕЗБЕЂЕН ЈАВНИ ПРЕВОЗ

Члан 1.

У Одлуци о накнадама за ученике који немају обезбеђен јавни превоз (''Службени гласник града Лесковца'', број 22/2017) у члану 2. после става 1. додаје се став 2. који гласи:

''Право на накнаду трошкова превоза остварује и родитељ са пребивалиштем на територији друге општине чије дете похађа основну школу или припремни предшколски програм на територији општине Медвеђа.''

Члан 2.

Ова одлука ступа на снагу осмог дана од дана објављивања у ''Службеном гласнику града Лесковца''.

СКУПШТИНА ОПШТИНЕ МЕДВЕЂА

06 Број:06-15/2021/5 од 19. маја 2021.год.

ПРЕДСЕДНИК,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милан Стевановић, струк.менаџ.